MUNICIPIUL TIMIŞOARA

BIROU EVIDENŢĂ PATRIMONIU                                   NICOLAE ROBU
Nr. 
R E F E R A T

privind aprobarea dobândirii de către municipiul Timişoara, a terenului ce face obiectul renunţării la dreptul de proprietate de către 
BUGA VIOREL şi BUGA LAURA
Prin adresa cu nr. CT2013-4520/23.09.2013, numitul Buga Viorel ne aduce la cunoştinţă renunţarea la dreptul de proprietate asupra următoarelor imobile: 
· imobilul înscris în CF nr. 429666 Timişoara, nr. cad. Cc715/1/13/13 în suprafaţă de 2309 mp., constând din teren intravilan extins pentru drum ;
· imobilul înscris în CF nr. 436343 Timişoara, nr. cad. Cc715/1/11/13 în suprafaţă de 1926 mp., constând din teren intravilan extins pentru drum ;

Prin “Declaraţia de renunţare la dreptul de proprietate” autentificată cu nr. 1443/18.09.2013 la notar public Maria Lăpădat, Buga Viorel şi Buga Laura proprietari ai imobilelor mai sus menţionate, declară odată cu renunţarea la dreptul de proprietate şi faptul că acestea nu sunt grevate de sarcini sau servituţi.


În conformitate cu art. 562, alin. 2 din Codul Civil, în cărţile funciare nr. 429666 şi 436343 a fost notată declaraţia autentificată sub nr. 1443/18.09.2013 de renunţare la dreptul de proprietate.

În baza art. 553, alin.2 din Codul Civil, “Imobilele cu privire la care s-a renunţat la dreptul de proprietate conform art. 562 alin. (2) se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.


În conformitate cu art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
 
Având în vedere cele prezentate, propunem emiterea de către Consiliul Local al Municipiului Timişoara a unei hotărâri privind aprobarea dobândirii de către municipiul Timişoara, în domeniul privat, a imobilelor-teren care fac obiectul renunţării la dreptul de proprietate, înscrise în CF nr. 429666 Timişoara, nr. cad. Cc715/1/13/13 în suprafaţă de 2309 mp. şi CF nr. 436343 Timişoara, nr. cad. Cc715/1/11/13 în suprafaţă de 1926 mp.

